Document ID: 31988R1609

Komisijas Regula (EEK) Nr. 1609/88
(1988. gada 9. jūnijs),
ar ko nosaka vēlāko laiku tāda sviesta ievietošanai glabāšanā, kurš pārdots saskaņā ar Regulām (EEK) Nr. 3143/85 un (EEK) Nr. 570/88
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1109/88 [2], un jo īpaši tās 6. panta 7. punktu,
ņemot vērā Padomes 1968. gada 15. jūlija Regulu (EEK) Nr. 985/68, ar ko nosaka vispārīgus noteikumus intervencei sviesta un krējuma tirgū [3], kurā jaunākie grozījumi izdarīti ar Regulu (EEK) Nr. 842/88 [4], un jo īpaši tās 7.a pantu,
tā kā saskaņā ar 1. pantu Komisijas 1985. gada 11. novembra Regulā (EEK) Nr. 3143/85 par intervences sviesta, kas paredzēts tiešam patēriņam iebiezināta sviesta veidā, pārdošanu par pazeminātām cenām [5], kurā jaunākie grozījumi izdarīti ar Regulu (EEK) Nr. 775/88 [6], un saskaņā ar 1. pantu Komisijas 1988. gada 16. februāra Regulā (EEK) Nr. 570/88 par sviesta pārdošanu par pazeminātām cenām un atbalsta piešķiršanu par sviestu un iebiezinātu sviestu, ko paredzēts izmantot mīklas izstrādājumu, saldējuma un citu pārtikas produktu ražošanā [7], kurā grozījumi izdarīti ar Regulu (EEK) Nr. 949/88 [8], sviestam, ko laiž pārdošanā, ir bijis jābūt ievietotam glabāšanā līdz dienai, kura jānosaka; tā kā šo dienu nosaka atbilstīgi krājumu stāvoklim un pieejamiem daudzumiem;
tā kā pēc iepriekš minētās Regulas (EEK) Nr. 570/88 stāšanās spēkā būtu jāatceļ Komisijas 1984. gada 18. jūnija Regula (EEK) Nr. 1726/84, ar kuru nosaka termiņu tāda sviesta ievietošanai glabāšanā, kas pārdots saskaņā ar Regulām (EEK) Nr. 262/79 un (EEK) Nr. 3143/85 [9], kurā jaunākie grozījumi izdarīti ar Regulu (EEK) Nr. 685/88 [10];
tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Sviests, kas minēts Regulas (EEK) Nr. 3143/85 1. panta 1. punktā, ir bijis jāievieto glabāšanā līdz 1987. gada 1. janvārim.
Sviests, kas minēts Regulas (EEK) Nr. 570/88 1. pantā, ir bijis jāievieto glabāšanā līdz 1987. gada 1. janvārim.
2. pants
Regula (EEK) Nr. 1726/84 ir atcelta.
3. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1988. gada 9. jūnijā

Labels: 3
2
17